เรื่องร้องเรียน (ร้องเรียน,ถนน,ความปลอดภัย,เสนอแนะ) วันที่ 2023-10-25 04:01:59 — แขวงบางแค เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660045461
//อ้างอิงเลขที่รับแจ้ง traffy fondue (VAUF3P)
ขอให้แก้ไขปัญหาถนนขรุขระจากการขุดวางท่อ บริเวณ ซอยเพชรเกษม 70 แขวงบางแคเหนือ เขตบางแค กรุงเทพมหานคร จุดสังเกต ตลอดแนวถนนภายในซอยเพชรเกษม 70 จนถึงท้ายซอย เนื่องจากผู้ร้องแจ้งว่าภายในซอยดังกล่าวจะอยู่ในความรับผิดชอบของสำนักงานเขตบางแค แจ้งว่าบุคคลที่พักอาศัยในซอยได้มีการขุดวางท่อและดำเนินการเสร็จเรียบร้อยแล้ว แต่พบว่าไม่มีถมกลบพื้นถนนที่ขุดวางท่อให้เรียบร้อย โดยพื้นถนนจะขรุขระเป็นเนินสูงทุกระยะทาง 50 เมตร ตลอดทั้งซอย ซึ่งผู้ร้องเกรงว่าผู้ที่สัญจรเส้นทางดังกล่าวด้วยรถจักรยานยนต์จะเกิดอุบัติเหตุได้ โดยในเวลากลางคืนหากไม่มีความชำนาญในเส้นทางรถที่ขับขี่มาจะกระโดดลอยตัวขึ้นได้ เพราะการถมกลบผิวถนนไม่เรียบร้อยประสบปัญหามาประมาณ 1 ปีกว่า จึงประสงค์ให้หน่วยงานที่เกี่ยวข้องลงพื้นที่และแก้ไขปัญหาถนนขรุขระ เพื่อบรรเทาความเดือดร้อนให้แก่ประชาชนต่อไป เบื้องต้นได้แจ้งรายงานผลการพิจารณาเรื่องจากกรุงเทพมหานคร
//กรุงเทพมหานคร โดยสำนักงานเขตบางแค ฝ่ายโยธา ได้ตรวจสอบแล้วพบว่าการประปานครหลวงฯ ได้มีการขุดวางท่อเป็นระยะเวลามากกว่า 10 ปี จากการสำรวจพื้นที่ในซอยไม่พบปัญหาตามภาพถ่ายที่แนบ ซึ่งผู้ร้องยืนยันว่าถนนขรุขระจากการขุดวางท่ออยู่ในซอยเพชรเกษม 70 ตั้งแต่ต้นซอยถึงท้ายซอยทุกช่วง 50 เมตร จึงประสงค์ให้หน่วยงานลงพื้นที่ตรวจสอบอีกครั้ง (เบื้องต้นแนะนำให้ผู้ร้องจัดส่งภาพถ่ายสถานที่เกิดเหตุ เพื่อเป็นหลักฐานเพิ่มเติม แต่ผู้ร้องแจ้งว่าไม่สะดวกในการจัดส่งภาพถ่าย ประกอบกับผู้ร้องประสงค์ให้ปกปิดชื่อและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata